ଇଣ୍ଡୋନେସିଆ ଓପନ୍ : ସେମିଫାଇନାଲରେ ହାରିଲେ ପିଭି ସିନ୍ଧୁ, ଲଗାତାର ତୃତୀୟ ସେମି ପରାଜୟ - Prameya News7\nନୂଆଦିଲ୍ଲୀ ୨୭/୧୧ : ଇଣ୍ଡୋନେସିଆ ଓପନ୍ ବ୍ୟାଡ୍ମିଣ୍ଟନ ଟୁର୍ଣ୍ଣାମେଣ୍ଟର ସେମି ଫାଇନାଲରେ ପରାସ୍ତ ହୋଇଛନ୍ତି ଭାରତର ଷ୍ଟାର ସଟଲର୍ ପି. ଭି. ସିନ୍ଧୁ । ଥାଇଲାଣ୍ଡର ରତଚାନୋକ୍ ଇନ୍ତାନୋନ୍ଙ୍କ ଠାରୁ ୧୫-୨୧, ୨୧-୯, ୨୧-୧୪ ସେଟ୍ରେ ପରାସ୍ତ ହୋଇଛନ୍ତି ସିନ୍ଧୁ । ଲଗାତାର ଭାବେ ଏହା ପିଭି ସିନ୍ଧୁଙ୍କ ତୃତୀୟ ସେମି ଫାଇନାଲ ପରାଜୟ ।\nପ୍ରଥମରୁ ଖବୁ ସୁନ୍ଦର ପ୍ରଦର୍ଶନ କରି ଥାଇଲାଣ୍ଡର ରତଚାନୋକ୍ ଇନ୍ତାନୋନ୍ଙ୍କୁ ରାଉଣ୍ଡ ଓ୍ବାନ୍ରେ ୨୧-୧୫ ସେଟ୍ରେ ଜିତିଥିଲେ । ଦ୍ବିତୀୟ ରାଉଣ୍ଡ ଆରମ୍ଭରୁ ସିନ୍ଧୁ ଭଲ ଖେଳିଥିଲେ ସୁଦ୍ଧା ୯-୨୧ରେ ପରାଜିତ ହୋଇଥିଲେ । ତୃତୀୟ ରାଉଣ୍ଡରେ ମଧ୍ୟ ସିନ୍ଧୁଙ୍କ ପ୍ରଦର୍ଶନ ନୈରାଶ୍ୟଜନକ ଥିଲା । ପ୍ରତ୍ୟାବର୍ତ୍ତନ କରିନପାରି ତୃତୀୟ ରାଉଣ୍ଡରେ ସିଧାସଳଖ ୧୪-୨୧ ସେଟ୍ରେ ପରାସ୍ତ ହୋଇଥିଲେ ସିନ୍ଧୁ । ଯାହା ଫଳରେ ଫାଇନାଲ ଦୌଡରୁ ବାଦ ପଡିଛନ୍ତି ଏହି ଷ୍ଟାର ଭାରତୀୟ ସଟ୍ଲର ।\nଗତ ସପ୍ତାହରେ ମଧ୍ୟ ଇଣ୍ଡୋନେସିଆ ମାଷ୍ଟର୍ସ ସେମିଫାଇନାଲରେ ପରାଜିତ ହୋଇଥି ଲେ ପିଭି ସିନ୍ଧୁ । ଏହା ପୂର୍ବରୁ ଅକ୍ଟୋବରରେ ଫ୍ରେଞ୍ଚ ଓପନ୍ ସେମିଫାଇନାଲ ଏବଂ ତା ପୂର୍ବରୁ ଟୋକିୟୋ ଅଲିମ୍ପିକ ସେମିଫାଇନାଲରେ ମଧ୍ୟ ସିନ୍ଧୁଙ୍କୁ ପରାଜୟର ସାମ୍ନା କରିବାକୁ ପଡିଥିଲା ।\nବିଶ୍ବ ରାଙ୍କ୍ର ୭ମ ଖେଳାଳି ତଥା ଦୁଇ ଦୁଇଥର ଅଲିମ୍ପିକ ମେଡାଲିଷ୍ଟ ସିନ୍ଧୁ ବିଶ୍ବ ରାଙ୍କର ୮ମ ସ୍ଥାନରେ ଥିବା ଇନ୍ତାନୋନ୍ଙ୍କ ଠାରୁ ପରାଜିତ ହୋଇଛନ୍ତି । ପୂର୍ବରୁ ମଧ୍ୟ ୨ଟି ମୁକାବିଲା ରେ ଉଭୟ ସାମ୍ନାସାମ୍ନୀ ହୋଇଥିଲେ ସୁଦ୍ଧା ପରାଜିତ ହୋଇଥିଲେ ସିନ୍ଧୁ । ଏହାକୁ ମିଶାଇ ଲଗାତାର ତୃତୀୟ ପରାଜୟ ବରଣ କରିଛନ୍ତି ଏହି ଷ୍ଟାର ଭାରତୀୟ ସଟଲର୍ ।\nକ୍ବାର୍ଟର ଫାଇନାଲ ମୁକାବିଲାରେ ସାଉଥ୍ କୋରିଆର ୟୁ ଜିନ୍ ସିମ୍ଙଖ୍କୁ ପରାସ୍ତ କରିଥିଲେ ପିଭି ସିନ୍ଧୁ । ଜିନ୍ ସିମ୍ଙ୍କୁ ସିଧାସଳଖ ୧୪-୨୧, ୨୧-୧୯, ୨୧-୧୪ ସେଟ୍ରେ ହରାଇ ସେମିରେ ପ୍ରବେଶ କରିଥିଲେ ।
